GiliGold/VAD_KnessetCorpus huggingface dataset:
סגן מזכיר הכנסת דוד לב: ודאי שאנחנו לא מעריכים יושבי-ראש ועדת כנסת אם תפקדו טוב או לא, כי אחרת ניתפס כמי שיש להם דעות פוליטיות.
סגן מזכיר הכנסת דוד לב: אבל אני רוצה להודות לך על יחס חברי, על אוזן קרויה למה שהיה לנו לומר, על התחשבות ותחושה טובה שנתת לנו כשבאנו להגיד את מה שרצינו להגיד.
סגן מזכיר הכנסת דוד לב: אני מאחל לך הצלחה רבה.
סגן מזכיר הכנסת דוד לב: צבי ענבר היה שכן שלי פה, מצד ימין, במשך 14 שנה.
סגן מזכיר הכנסת דוד לב: ראיתי את צבי ענבר במצבים שלא יתוארו.
סגן מזכיר הכנסת דוד לב: צריך להיות לפעמים בעל עצבים מברזל כדי לעבור את מה שיועץ משפטי עובר כאן:
סגן מזכיר הכנסת דוד לב: לשמוע, להבליג ולהגיע לתשובה המשפטית הנכונה.
סגן מזכיר הכנסת דוד לב: אני חושב שאתה ראוי לכל שבח.
סגן מזכיר הכנסת דוד לב: כחבר לעבודה אני רוצה לציין תכונה נוספת, וזו יכולת ההקשבה.
סגן מזכיר הכנסת דוד לב: אדם שנכנס לצבי ענבר לקבל עצה, ראשית כול משמיע את טענותיו, ובסוף מקבל תשובה, ותשובה טובה.
אופיר פינס-פז: צבי ענבר, בבקשה.
צבי ענבר: תודה על כל הדברים היפים שהושמעו כאן.
צבי ענבר: באמת קשה, אחרי 21 שנים במוסד הזה, להיפרד.
צבי ענבר: אבל האמת היא שאני לא מרגיש שום בעיה עם זה, מפני ש-21 השנים האלה היו שנים קשות, שנים לא קלות.
צבי ענבר: כל אחד אומר לי: יועץ משפטי בכנסת זה דבר מאוד מעניין.
צבי ענבר: אישרתי את זה - זה דבר מאוד מעניין.
צבי ענבר: יש בעיה אחת והיא המינון.
צבי ענבר: המינון פה, של בעיות מעניינות, גבוה מאוד.
צבי ענבר: עובדים פה כל יום מתשע עד 10 בלילה, ולכל דבר צריך שיהיה גבול.
צבי ענבר: המחוקק קבע את הגבול של עובדי המדינה לגיל 65.
צבי ענבר: לבקשת יושב-ראש הכנסת הסכמתי להאריך את כהונתי בשנה נוספת כדי להעביר את חוק היועץ המשפטי לכנסת, ואני בהחלט שמח וגאה, כי זה תפקיד שלא היה קיים, והיום יש לנו לשכה משפטית גדולה שפונים אליה ונעזרים בה, והיא עושה דברים חשובים, ואפילו ראתה הכנסת את הצורך להסדיר את הנושא בחוק, כך שברגע שיתקבל החוק, אני יכול לפרוש ולהספיק את כל אותם דברים שלא הספקתי, כי בכל זאת, עבודה זה לא הכול.
צבי ענבר: השתדלתי פעמיים, שלוש כל שנה לצאת לחוץ-לארץ, מפני שחשבתי שאדם לא צריך לחכות עד לפנסיה כדי ליהנות מהחיים, ואני בהחלט מתכונן כעת, בנחת, להמשיך בזה ולהקדיש גם זמן למשפחה.
צבי ענבר: נמצאים פה שניים מהבנים שלי ושתיים מהנכדות שלי, ורעייתי תגיע למליאה.
צבי ענבר: אני מודה לכולם גם על האוזן הקשבת, שבדרך כלל, אם לא היו סיבות פוליטיות שלא לקבל את הצעתי, אז בדרך כלל גם קיבלו את הצעתי.
אופיר פינס-פז: סאלח טריף, בבקשה.
סאלח טריף: ראשית, אני רוצה לומר תודה לצבי ענבר.
סאלח טריף: הייתי מקנא בך כל הזמן על דבר אחד, שישבת פה, כולם דיברו וצעקו, ואתה ישבת בשקט, ולא הבנתי איך.
סאלח טריף: בכל נושא, בכל פרשנות של התקנון, אם הייתי יועץ משפטי, הייתי קופץ, צבי ענבר היה מחכה.
סאלח טריף: הוא ידע שהוא יגיד את המלה האחרונה.
סאלח טריף: זו היתה גדולתו, ועוד ידברו על השימושים המופלאים של צבי ענבר בסעיפי התקנון בכל הדברים שהיו בעלי התרחשויות גדולות בכנסת.
סאלח טריף: ידעתי שדבר שיכולתי מראש לקבל עליו הסבר ולסגור את העניין המשפטי עם צבי ענבר, ידעתי שאין בעיה להעביר אותו עם 25 חברי הוועדה.
סאלח טריף: זו האמת לאמיתה, וזה הייחוד הגדול והמעמד המיוחד של יועץ משפטי, להיות בין כל כך הרבה פוליטיקאים משופשפים, להגיד את מלתו, ובסוף כולם שותקים בדרך כלל.
סאלח טריף: על כך צבי ענבר ראוי להערכה וכבוד מכולנו.
סאלח טריף: אני מקנא בך שטיילת בכל כך הרבה מקומות בעולם, תיתן לי את הרשימה ואני אלך בעקבותיך.
סאלח טריף: אני באמת מאחל לך המשך הצלחה.
סאלח טריף: דיברתם על תפקיד ראשון כשר.
סאלח טריף: היו לי תפקידים ראשונים שלא דיברו עליהם בכנסת, אבל הייתי הראשון שנכנס לוועדת הכספים, הייתי הראשון שהעיז להתמודד על ראשות ועדה, זו היתה ועדת הפנים, אחר כך הייתי הראשון שהעיז להתמודד מול הצעתו של ראש הממשלה על ועדה כמו ועדת הכנסת, וגם בזה ניצחתי.
סאלח טריף: עכשיו העזתי להיכנס גם לממשלה.
סאלח טריף: אני מהמר וקופץ לעגלה הזאת דווקא בזמן שצריך אותי שם.
סאלח טריף: אני מאמין בכל לבי שבתקופה הסוערת הזאת, של יחסים קשים בפנים ויחסים בלתי-אפשריים בחוץ עם הפלסטינים, צריך מישהו שישכב על הגדר.
סאלח טריף: לא נשארתי חייב היום, למרות שמאיר שטרית הקדים אותי בממשלה בדברים מאוד נחרצים וחשובים בעניין הסגר שלנו בשטחים, ואמרתי את דברי.
סאלח טריף: אני אומר לכם שכאן, בוועדת הכנסת, לא פעם אחת גם פעלתי איך שפעלתי כדי להזיז עניינים.
סאלח טריף: מאיר שטרית הוא אחד החברים הטובים והפעילים, שעבד בצורה מאוד נחרצת על עניין המבנה - סך הכול כולנו, גם אם אנחנו עכשיו בממשלה, תמיד נחזור לכנסת - חיזוק מעמדה של הכנסת לעומת הממשלה, סידור ענייניה והרפורמה שצריך לקיים.
סאלח טריף: אלה דברים שהיה צריך לעשות, ויחזקו וישפרו את פעילותו של חבר הכנסת.
סאלח טריף: הכנסת חוזרת לתפוס את המעמד הראוי לה, וועדת הכנסת היא ספינת הדגל, היא המובילה.
סאלח טריף: אני אומר את זה לאוזניו של יוסי כץ, שאני מאוד מעריך ואוהב.
סאלח טריף: אני מקווה שיוסי כץ ימשיך להוביל את הרפורמה, ימשיך לעבוד כדי לשפר את נושא השידורים מהכנסת, אני מקווה שלא יהיו לו הסרת חסינויות, אבל אם יהיה, תזכור שזה לא נעים.
סאלח טריף: בעברי, כיושב-ראש הוועדה, היו דברים שהייתי צריך להתייעץ עם היועץ המשפטי מה לעשות ואיך לנהוג.
סאלח טריף: לחברי הטוב אופיר פינס, שמשולחן ניהול הכנסת עובר לשולחן ניהול ועדת החוקה, שתהיה מאוד סוערת, אני מאחל הרבה הצלחה.
סאלח טריף: אני רוצה להודות מכל הלב לחברי הוועדה; לאתי ואילנה היקרות, שהן עובדות מסורות ונהדרות, על שיתוף הפעולה האדיר שהיה כאן, שבלעדיו אי-אפשר היה לעבוד; לאריק אני לא מודה, כי אנחנו ממשיכים יחד; בצד החברים האלה היו אריה האן ודוד לב, שישבו כאן מסביב לשולחן, ותמיד נתנו פתרונות לנדנודים של חברי הכנסת.
סאלח טריף: אני רוצה להודות לחיים שיבי, שנמצא כאן, לאריה בנדר, לניצן חן - לעיתונאים שליוו את פעולתנו ועבודתנו בנאמנות.
סאלח טריף: אני מאוד מקווה שוועדת הכנסת תישאר ועדה חשוב וטובה, ושיהיה לחיים לכולנו.
אופיר פינס-פז: לחיים, ובהצלחה.
אופיר פינס-פז: לכבוד ולעונג לי להציג את חבר-הכנסת יוסי כץ כיושב-ראש המוצע של ועדת הכנסת מטעם סיעת "ישראל אחת".
אופיר פינס-פז: יוסי חבר ותיק בכנסת, נדמה לי קדנציה שלישית.
אופיר פינס-פז: הוא היה יושב-ראש ועדת העבודה והרווחה, היה יושב-ראש הוועדה לענייני בקורת המדינה, ומעתה אנחנו מציעים שהוא יהיה יושב-ראש ועדת הכנסת.
אופיר פינס-פז: מי שמכיר את יוסי יודע שהוא קודם-כל פרלמנטר מעולה, איש מקצוע, מבין ענין, וממלכתי.
אופיר פינס-פז: כל מה שאמרתי כאן לדעתי רלבנטי לוועדת הכנסת.
אופיר פינס-פז: הוא בקי היטב בנהלי העבודה בבית, בתקנון הכנסת, כמובן בחקיקה, ואני חושב שהוא מועמד אידיאלי לתפקיד.
אופיר פינס-פז: אני מציע לאשר את מועמדותו של חבר-הכנסת יוסי כץ לכהן כיושב-ראש ועדת הכנסת במקומו של חבר-הכנסת סאלח טריף.
אופיר פינס-פז: בעד - רוב נגד - אין ההצעה למנות את חבר-הכנסת יוסי כץ ליושב-ראש ועדת הכנסת נתקבלה.
אופיר פינס-פז: יוסי, בבקשה.
עבד-אלמאלכ דהאמשה: אני מבין שאין מתנגדים ואין נמנעים.
יוסי כץ: תודה רבה על האמון.
יוסי כץ: עד כמה שייראה הדבר מפתיע, הייתי יושב-ראש הוועדה לענייני בקורת המדינה ואהבתי את התפקיד.
יוסי כץ: הייתי יושב-ראש ועדת העבודה והרווחה וגם את התפקיד הזה אהבתי.
יוסי כץ: אבל אף פעם לא הייתי חבר בוועדת הכנסת.
בנימין אלון: זה יתרון גדול.
יוסי כץ: גויסתי, כמו חברים רבים, להצבעות בוועדת הכנסת.
יוסי כץ: אני מניח שיש לי עוד הרבה מה ללמוד בתקנון הכנסת, אבל אני מתאר לעצמי שלפחות הרקורד המקצועי שלי יאפשר לי ללמוד אותו מהר יותר.
יוסי כץ: בכל אופן, אני מראש מתנצל על כל טעות שאעשה, בוודאי בהתחלה, וכל מי שיהיו לו טרוניות אני לוקח את האחריות על עצמי.
יוסי כץ: אני באמת ובתמים מאמין שוועדת הכנסת היא ועדה מיוחדת במינה.
יוסי כץ: זו לא ועדה שמייצרת בדרך-כלל חקיקה, למרות שיש בה בהחלט אפשרות, ויש כמה הצעות חוק שעולות לסדר היום, וראיתי כבר לפחות שלוש כאלה מונחות כאן להכנה לקריאה ראשונה.
יוסי כץ: אבל ייחודה בכך שהיא מנהלת את ענייני הבית, ובמצב כזה של קואליציה כל-כך רחבה אני מראש אומר שצריך להקפיד היטב על מעמדה של האופוזיציה, ולפעמים, גם אם חבריי לקואליציה יכעסו עלי, נדמה לי שצריך לתת עדיפות לפתחון הפה ולא רק לעשות צדק ודמוקרטיה אלא גם להראות שהוא מתקיים, ואני מקווה שאני אעמוד בקריטריון הזה שקבעתי לעצמי.
יוסי כץ: למרות שכולנו יודעים שלפעמים יש לחצים מאד כבדים, ותפקידו של יושב-ראש ועדת הכנסת להפיק ביעילות את עבודת הבית, ולא פעם יש ניגודי אינטרסים בין קואליציה לאופוזיציה, אני מקווה שאני אעמוד במשימה.
יוסי כץ: לך, אופיר, תודה רבה על שמילאת את מקומי.
יוסי כץ: רשות הדיבור לחבר-הכנסת יהלום.
שאול יהלום: אני מדבר כחבר האופוזיציה.
שאול יהלום: לכאורה מה לי תחלופה בין אנשי הקואליציה?
שאול יהלום: אבל אני הצבעתי בעד ואני חושב שגם שאר חברי הכנסת מהאופוזיציה הצביעו בעד, כפי שהעיר חבר-הכנסת דהאמשה, מתוך הוקרה לאישיותך, חבר-הכנסת כץ.
שאול יהלום: אנחנו מכירים אותך ומוקירים אותך במשך כל השנים בהגינותך.
שאול יהלום: אני רציתי לדבר לפניך, אבל העובדה שפתחת בכך שאתה צופה שחבריך לקואליציה עוד ירגזו עליך בשל שמירת זכויות האופוזיציה היא רק הוכחה לכך ואני מאחל לך שיתרגזו עליך הרבה מאד.
שאול יהלום: כרגע אני רואה שלא.
שאול יהלום: אין לי אלא לאחל לך הצלחה, וכשם שקודמך עזב את התפקיד בשל קידום, אני מאחל לך שגם אתה תעזוב את התפקיד הזה מטעמי קידום.
יוסי כץ: חבר-הכנסת אפי אושעיה, בבקשה.
אפי אושעיה: חבר-הכנסת כץ אמר קודם שהוא לא שומע טוב.
אפי אושעיה: זה נכון, יש לו מכשיר שמיעה, אבל הוא יודע להקשיב היטב ולקבל את ההחלטות הנכונות.
אפי אושעיה: אני ביקשתי רשות דיבור לא רק בשביל לשבח אותו כי אני מכיר אותו הרבה שנים, אלא בעקבות כתבה שראיתי הבוקר בעיתון, שחבר-הכנסת כץ נבחר לתפקידו ב"ישראל אחת" כי אף אחד לא היה מעונין בתפקיד.
אפי אושעיה: אני רוצה להגיד לכם שזה בדיוק ההיפך.
יוסי כץ: זה בדיוק ההיפך.
אפי אושעיה: חבר-הכנסת כץ נבחר ב"ישראל אחת" ומתוך ההערכה העמוקה והאמיתית אליו אף אחד לא רצה להתמודד על התפקיד.
אפי אושעיה: אני יודע שרבים רצו בתפקיד, אבל כשהם שמעו שיוסי הוא המועמד, הם החליטו לא להתמודד, כאמור, מתוך הערכה עמוקה אליו.
אפי אושעיה: אני משוכנע שהוא ינהל את הוועדה באופן המקצועי ביותר, במיוחד כשיש לו צוות מקצועי, מנוסה ורציני שישתף אתו פעולה.
יוסי כץ: חבר-הכנסת בני אלון, ואחריו – חברת-הכנסת גלאון.
בנימין אלון: אמרתי בהערת ביניים שיש לך יתרון בכך שלא היית חבר בוועדה זו, ובלי לפגוע בוועדה נכבדה זו, לפעמים נדמה לי שבוועדה זו התרגלו במובנים מסוימים לנורמה קצת יותר של שוק, בלי לפגוע, כי בלאו-הכי הכל "דילים", בלאו-הכי הכל עסקים של חברי הכנסת, אין פה נורמות של חקיקה, מדברים פה כאילו בתוך הבית.
בנימין אלון: זה לא נכון, לא כך אנחנו צריכים להיראות וזה גם לא כך.
בנימין אלון: אני חושב שהבית הזה בסופו של דבר, אם הוא לא דמוקרטי, הוא פרלמנטרי.
בנימין אלון: אני לא יודע מה יהיה.
בנימין אלון: הרבה נקבע כאן.
בנימין אלון: לכן, אם תכניס את הסטנדרדים המחייבים גם כאשר יש הפרעות בדיבור, בכל הדברים האלה של ועדות כמו הוועדה לענייני ביקורת המדינה וועדות אחרות, לדעתי זה יהיה רק לברכה.
בנימין אלון: אני מודע לקשיים הפוליטיים והפנימיים של ועדה מהסוג הזה, שהיא גם הגדולה ביותר, כי היא מונה 25 חברים, כי הייצוג צריך להיות גדול יותר והיא גדולה יותר מכל הוועדות, גם אלה שהוגדלו בעקבות הלא RESHUFFLE האחרון.
בנימין אלון: אני מאחל לך הצלחה.
בנימין אלון: פוליטית, כמובן, אני לפעמים לא נהנה מה"יציאות" שלך, אבל אתה יודע שאישית יש לנו יחסים טובים ואני מאד מעריך את היושר שלך.
יוסי כץ: ההערכה היא הדדית.
יוסי כץ: חברת-הכנסת גלאון, בבקשה.
זהבה גלאון: קודם-כל אני רוצה לברך אותך, חבר-הכנסת כץ.
זהבה גלאון: עד עכשיו ידענו פחות או יותר איפה אנחנו עומדים.
זהבה גלאון: אמר פעם חבר-הכנסת רובי ריבלין, שפעם היתה אופוזיציה, היתה קואליציה והיה ש"ס.
זהבה גלאון: עכשיו לא בטוח מה יהיה בחדר הזה.
אופיר פינס-פז: תאמיני לי שהמצב יישאר אותו דבר.
זהבה גלאון: כיוון שאנחנו מגדירים את עצמנו כאופוזיציה, אבל אנחנו מוצאים את עצמנו חברים לאופוזיציה, בשלב זה עם המפד"ל ועם חבר-הכנסת קליינר --
אופיר פינס-פז: בחברה טובה.
זהבה גלאון: כן, חברה טובה לכל הדעות, אבל זה מין שעטנז שהוא כמעט בלתי-אפשרי.
זהבה גלאון: אני מניחה שנצטרך להגיע להבנות בבית הזה.
זהבה גלאון: בכל אופן, אנחנו מצדנו נעשה הכל כדי שנורגש בתור אופוזיציה ואני מקווה שזה לא יבוא על-חשבון הניהול התקין.
יוסי כץ: חבר-הכנסת דהאמשה, בבקשה.
עבד-אלמאלכ דהאמשה: אני לא רוצה להרבות דברים.
עבד-אלמאלכ דהאמשה: אני מלא הערכה ומשוכנע שאתה תוביל את הוועדה הזאת בדרך הטובה ביותר לטובת הוועדה ולטובת הבית ולטובתנו כולנו בביצוע תפקידנו.
עבד-אלמאלכ דהאמשה: אין לי ספק בכך ואני בטוח שכך יהיה.
יוסי כץ: ידידי חבר-הכנסת אזולאי, בבקשה.
דוד אזולאי: אדוני היושב-ראש, אני תמיד אומר שהכל מוליכים משמים.
דוד אזולאי: אני לא חבר בוועדה הזאת.
דוד אזולאי: יש לי הצעה שבגללה אני צריך להיות כאן עכשיו ולכן הזדמנתי לכאן בדיוק בבחירה שלך כיושב-ראש הוועדה.
דוד אזולאי: לצערי הרב, אף אחד מחברי הכנסת של ש "ס החברים בוועדה זו לא נמצאים כאן - - -
יגאל ביבי: כי כולם שרים וסגני שרים או יושבי-ראש ועדות.
דוד אזולאי: לכן נתגלגלה לידי הזכות להיות בין אלה שבחרו בך.
דוד אזולאי: אני מכיר ומוקיר אותך לא מהיום ואני יכול להגיד מקצת שבחו של אדם בפניו: אדם הגון וישר ופרלמנטר מעולה.
דוד אזולאי: אני רוצה לאחל לך הרבה הצלחה ואני בטוח שאתה תנהל את הוועדה הזאת בצורה מכובדת ומקצועית.
יוסי כץ: בעזרת השם.
יוסי כץ: חבר-הכנסת ברכה, בבקשה.
מוחמד ברכה: אני כמובן מצטרף לברכות לחבר-הכנסת יוסי כץ.
מוחמד ברכה: הוא גם עמית ממקום העבודה אבל הוא גם ידיד אמיתי ואני באמת מאחל לך הצלחה ומביע הערכה לתפקיד הלא פשוט שאתה נוטל על עצמך.
מוחמד ברכה: אני יכול לציין שחבר-הכנסת כץ עמד בכמה מבחנים.
מוחמד ברכה: כשלנגד עיניו עמד הנושא של עמידה על הדעה האישית מול ההיבט המפלגתי הצר, הוא עמד באומץ על עמדתו האישית כפי שהוא משוכנע בה, ואני חושב שזה לברכה.
מוחמד ברכה: דווקא בעידן החדש הדברים התגלגלו והביאו אותך לוועדה זו כתוצאה מהרכבת הקואליציה הזאת, אני חושב שמוטלת עליך אחריות לא פשוטה בנושא של שמירת מעמדה וזכויותיה של האופוזיציה הקטנה מול הקואליציה שיכולה להיות דורסנית.
מוחמד ברכה: גם הסתירות הפנימיות בתוך הקואליציה יכולות להביא לשלילת מעמדה או להצרת צעדיה של האופוזיציה, ותפקידך יהיה בעיקר לשמור על הבית הזה.
מוחמד ברכה: כי בסופו של דבר זו לא כנסת לקדנציה אחת, זו כנסת ישראל להרבה שנים, ולכן חשוב מאד שהנורמות של עבודה, נורמות של הגינות, נורמות של יחס לאופוזיציה יבואו לידי ביטוי, ואין מקום טוב יותר מאשר ועדת הכנסת שבה הן יכולות לבוא לידי ביטוי.
מוחמד ברכה: אני בטוח שאתה תעמוד גם במשימה זו ואני מאחל לך הצלחה.
יוסי כץ: אחרון הדוברים – חבר-הכנסת ביבי, בבקשה.
יגאל ביבי: אני נמצא כאן מטעם הנשיאות.
יגאל ביבי: אני מאד שמח שנקלעתי לישיבה הזאת שנועדה לבחור בך כיושב-ראש הוועדה.
יגאל ביבי: מישהו אמר כאן בן פורת יוסף.
יגאל ביבי: אני כאיש אופוזיציה רוצה לברך אותך ולאחל שבעוד שלושה חודשים חברת-הכנסת גלאון, אני ואחרים ניאבק שתמשיך להיות יושב-ראש הוועדה, כי להערכתנו המערך יהיה בעוד שלושה חודשים באופוזיציה והם בוודאי ירצו לערער - - -
יוסי כץ: אז יהיה המבחן שלכם.
יגאל ביבי: אז אני מקווה שאנחנו נוכל לעזור לך.
יגאל ביבי: כמו שאמרו כאן חברים, אין לי ספק שהיושר שלך וההגינות שלך יעשו אותך שגריר טוב בוועדה.
יוסי כץ: רשות הדיבור לאדוארד בלאו.
אדוארד בלאו: מלת ברכה, ואני מניח שהיא נאמרת בשם כל מזכירי הסיעות.
אדוארד בלאו: אנחנו אמנם לא חלק של הדיון המתקיים כאן כל פעם, אבל אנחנו בוודאי חלק מהעבודה.
אדוארד בלאו: אני מקווה להרחיב, ואולי כמה רעיונות ובכך להרחיב את שיתוף הפעולה בין הוועדה לבין מזכירי הסיעות.
יוסי כץ: אני פתוח לרעיונות.
יוסי כץ: כולכם מכירים את הצוות לפחות כמוני.
יוסי כץ: יש לנו באמת צוות מעולה.
יוסי כץ: העוזרים הפרלמנטריים שלי, אמיר ואופיר, יושבים מאחור והם כמובן עומדים לרשותכם לתקשורת מהירה ויעילה, מעבר לחברי הצוות.
סגן מזכיר הכנסת דוד לב: בהעדרו של מזכיר הכנסת ראשית אני רוצה לקדם אותך בברכה.
סגן מזכיר הכנסת דוד לב: העבודה שלך היא לא רק בתחום הפרלמנטרי נטו, היא גם בתחום המנהלי.
סגן מזכיר הכנסת דוד לב: יש קשר הדוק מאד בין מזכירות הכנסת וכמה מחלקות אחרות ובין יושב-ראש ועדת הכנסת.
סגן מזכיר הכנסת דוד לב: ציינת כבר, בוועדה עומד לרשותך צוות מצוין, משופשף מאד.
סגן מזכיר הכנסת דוד לב: מעבר לזה, גם בתחומים אחרים יעמדו לרשותך גם הלשכה המשפטית, גם מזכירות הכנסת, גם גזברות הכנסת, תקבל שיתוף-פעולה, ובהצלחה רבה.
שאול יהלום: יש לי בקשה.
שאול יהלום: בדרך כלל סדר היום של ועדת הכנסת אינו מפורט.
שאול יהלום: אני מבקש ממך לפרט יותר.
שאול יהלום: למשל, בדרך-כלל בסעיף שונות אנחנו מוצאים את הדברים החשובים ביותר בתולדות המדינה.
שאול יהלום: אנחנו מאד מבקשים שסעיף "שונות" יפורט עד כמה שאפשר.
שאול יהלום: בקשר לסעיף הבא שאנחנו עומדים לדון בו, היו שנים שכל הערעורים היו מונחים בדף לפני חבר הכנסת, ואז הוא גם היה יכול לדעת, אם דנים עכשיו בערעור הראשון, אם זה מחייב אותו לגבי הערעור החמישי.
שאול יהלום: בכל אופן, האווירה חשובה.
שאול יהלום: לכן אני מציע שגם בערעורים יהיה סדר-יום מפורט.
יוסי כץ: יש לי בקשה אחת.
יוסי כץ: על סדר-היום שלנו יש שניים-שלושה נושאים.
יוסי כץ: הנושא הראשון הוא ערעורים על החלטת יושב-ראש הכנסת והסגנים שלא לאשר דחיפות הצעות לסדר-היום.
יוסי כץ: יש ערעור אחד בלבד של חבר-הכנסת טלב אלסאנע בנושא "הירי ברצועת עזה בעת סיור שר הביטחון", והוא ייפה את כוחו של חבר-הכנסת ברכה לייצג אותו בערעור.
יוסי כץ: ההצעה שלי היא שבאופן יוצא מהכלל, מאחר שזה היום הראשון שבו אני משמש בתפקיד, לקבל את הערעור.
אופיר פינס-פז: אנחנו עכשיו תמיד בעד, אלא אם כן יושב-ראש הקואליציה יגיד לנו אחרת.
יגאל ביבי: למרות שבנשיאות התנגד לכך נציג הממשלה, השר המקשר, ולא הנשיאות.
יוסי כץ: אני מתנצל שלא נתתי לך לדבר לפני ההצבעה, כי נדמה לי שהסדר התקין מחייב את זה.
יוסי כץ: אבל עם זאת, אני בכל-זאת מבקש לא לשנות את ההצבעה ובאופן חריג ויוצא מן הכלל לא לקיים דיון לגופו של ענין אלא לקבל את הערעור.
יוסי כץ: בעד קבלת הערעור - רוב נגד - 4 ערעור של חבר-הכנסת ט' אלסאנע נתקבל.
יוסי כץ: הצעה לשחרר את הצעת חוק שהייה שלא כדין (איסור סיוע)(הוראות שעה)(תיקון מס' 6),
יוסי כץ: חבר-הכנסת דוד אזולאי, יושב-ראש ועדת הפנים ואיכות הסביבה, פנה אלי וביקש לשחרר מחובת הנחה מוקדמת על שולחן הכנסת הצעת חוק שהייה שלא כדין (איסור סיוע)(הוראות שעה)(תיקון מס' 6), התשס"א-2001.
יוסי כץ: תוקפו של החוק הקיים, כפי שאתם רואים, יפוג היום בחצות, ולכן הוא מבקש שוועדת הכנסת תתיר את הקריאה השנייה והשלישית ביום ההנחה.
יוסי כץ: חבר-הכנסת אזולאי, אתה רוצה להוסיף דברים?
דוד אזולאי: אין צורך בשחרור מאחר שזאת הצעת חוק ממשלתית שהגיעה אתמול לוועדה לקריאה ראשונה.
דוד אזולאי: היום קיימתי דיון לקראת קריאה ראשונה.
משה גפני: אדוני היושב-ראש, אני מתנצל על האיחור.
משה גפני: אני מברך אותך בשם סיעת יהדות התורה.
שאול יהלום: אני מצטרף לבקשה, כמובן, מאחר שמדובר פה בנושא שמוצג כפגיעה בביטחון מדינת ישראל.
שאול יהלום: אבל אני אומר, לא יכול להיות שהממשלה תתנהג כך.
שאול יהלום: הממשלה ידעה שתוקפו של החוק עומד לפוג ב-14 בחודש, ומן הראוי היה שהיא לא תגיש את הבקשה היום.
שאול יהלום: אני חושב שוועדת הכנסת צריכה לנזוף בממשלה ששלומיאליות כזאת מציינת את דרכיה.
מוחמד ברכה: אני מתנגד לבקשה.
מוחמד ברכה: אני מסכים עם דברי הביקורת על הממשלה שאותם הביע חבר-הכנסת יהלום, אבל עושים פה מעשה שלא ייעשה, אדוני היושב-ראש.
מוחמד ברכה: יש תיקון בנושא של חוק שהייה שלא כדין.
מוחמד ברכה: זה לא קריטי.
מוחמד ברכה: החוק קיים שלוש שנים, הוא יכול להימשך עוד יום, עוד שבוע, או עוד שלוש שנים.
מוחמד ברכה: לא יקרה דבר אם זה יהיה חמש שנים או לא.
מוחמד ברכה: מה נעשה פה?
מוחמד ברכה: יש פה שני עמודים של דברים שמוספים תחת המעטה הזה של התיקון הפעוט כביכול שאותו רוצים להכניס כדרך אגב.
מוחמד ברכה: לכן, להכניס את הדברים האלה כאילו תוך הצבעה על התיקון - - -
יוסי כץ: אני מבין שהצעת החוק הונחה כבר ב-26 בפברואר.
עו"ד חנה הלר: הצעת החוק עברה בוועדת שרים מזמן.
עו"ד חנה הלר: אנחנו היינו מודעים לכך, אבל לצערנו, בגלל חילופי השלטון וחילופי השר היוצא הדבר לא הסתייע בידינו.
עו"ד חנה הלר: לגופו של ענין, הארכת התוקף בשנה וההוראות האחרות אינן שייכות להצעה שלנו.
עו"ד חנה הלר: אני חושבת שזה צורך חיוני ובשנה הבאה לא - - -
משה גפני: כמה פעמים האריכה הכנסת לפי בקשת הממשלה את הוראת השעה הזאת?
עו"ד חנה הלר: מ-1996.
עו"ד חנה הלר: אנחנו גם שקלנו אולי לקבוע את התוקף ליותר משנה.
עו"ד חנה הלר: היו דיונים במשרד המשפטים.
עו"ד חנה הלר: מאחר שההצעה הזאת פוגעת בזכויות יסוד של אדם, למשל, חופש העיסוק, קיבלנו הנחיה של היועץ המשפטי לממשלה לבחון כל שנה מחדש את הנחיצות של החוק הזה.
עו"ד חנה הלר: אני אומרת שלא רק שהנחיצות היא בדיוק באותה מידה כמו בשנה שעברה, אלא יש כאן חומרה יתרה.
עו"ד חנה הלר: הבעיה היא שישראלים שרוצים להשיג כוח-אדם זול - - -
יוסי כץ: הנושא ברור, אין צורך להיכנס לפירוט.
משה גפני: כמה פעמים הוארכה הוראת השעה הזאת?
עו"ד חנה הלר: ארבע פעמים.
משה גפני: חשוב לי שיירשם בפרוטוקול מה שהיועצת המשפטית אמרה.
יוסי כץ: אני רוצה להעיר שתי הערות.
יוסי כץ: השיטה של הוראת שעה בחקיקה היא שיטה שאיננה ראויה.
יוסי כץ: בנסיבות היוצאות דופן של חילופי ממשלות ושל כל מה שהתרחש בשבועות האחרונים ניתן אולי לקבל את העובדה שמגיעים אלינו עם הצעת חוק כזו בדקה התשעים ומבקשים פטור מחובת הנחה.
יוסי כץ: להבא אני אתייחס לבקשה מסוג זה בצורה הרבה יותר מחמירה, ולכן אני מבקש באופן יוצא-דופן לאשר פטור מחובת הנחה.
יוסי כץ: בעד הבקשה - רוב נגד - 4 הבקשה לשחרר מחובת הנחה את הצעת חוק שהייה שלא כדין (איסור סיוע)(הוראות שעה) (תיקון מס' 6), התשס"א-2001, נתקבלה.
עו"ד חנה הלר: תודה רבה.
יוסי כץ: תודה רבה לכם.
יוסי כץ: - - - - - - - - - -
יוסי כץ: על סדר-היום שלנו המלצה למינוי יושבי-ראש לוועדות הכנסת.
יוסי כץ: נתחיל עם הסעיף הראשון – לוועדה לענייני ביקורת המדינה מוצע חבר-הכנסת אמנון רובינשטיין במקום חבר-הכנסת, השר דהיום עוזי לנדאו.
יוסי כץ: אין צורך להציג את אמנון רובינשטיין.
יוסי כץ: כולנו מוקירים ומעריכים את פעלו של פרופ' רובינשטיין ואני חושב שהבחירה היא יוצאת מן הכלל.
שאול יהלום: מעבר לזה שאנחנו באופוזיציה, אני בוודאי תומך בכל מינוי באופוזיציה.
שאול יהלום: השאלה שאנחנו צריכים לשאול את עצמנו היא אם הוועדה לענייני ביקורת המדינה לא תעסוק בדו"ח על משרד החינוך בתקופה שאמנון רובינשטיין היה שר החינוך.
יוסי כץ: העניינים האלה מוסדרים בחקיקה.
יוסי כץ: ההגבלה שקיימת, למיטב זכרוני, היא ששר אינו יכול לכהן כיושב-ראש הוועדה לענייני ביקורת המדינה שנתיים לאחר סיום כהונתו כשר.
שאול יהלום: עברו שנתיים?
יוסי כץ: עברו שנתיים.
יוסי כץ: ובכן, ברשותכם, אני מציג את זה כהמלצה שלנו, למנות את חבר-הכנסת אמנון רובינשטיין כיושב-ראש הוועדה לענייני ביקורת המדינה.
יוסי כץ: בעד - רוב נגד - אין ההמלצה למנות את חבר-הכנסת א' רובינשטיין כיושב-ראש הוועדה לענייני ביקורת המדינה נתקבלה.
יוסי כץ: המלצה למנות את חבר-הכנסת אופיר פינס-פז כיושב-ראש ועדת החוקה, חוק ומשפט במקום חבר-הכנסת אמנון רובינשטיין.
יוסי כץ: הפרוצדורה היא מאד פשוטה.
יוסי כץ: בשבוע הבא יושב-ראש ועדת הכנסת מגיע עם המלצת ועדת הכנסת לוועדה הרלבנטית ושם מתקיימת הצבעה בקרב חברי הוועדה הרלבנטיים.
יוסי כץ: כיושב-ראש ועדת החוקה מוצע, כפי שאמרתי, חבר-הכנסת אופיר פינס-פז.
יוסי כץ: אני מוכרח לציין שחבר-הכנסת פינס-פז עושה מהלך מיוחד במינו.
יוסי כץ: לעזוב את ראשות הסיעה הגדולה בכנסת ולהיות יושב-ראש ועדת החוקה מלמד אותנו עד כמה חשוב לו התפקיד ועד כמה התפקיד הזה הוא יוקרתי.
בנימין אלון: אולי נפנה אליו שיישאר בשני התפקידים.
בנימין אלון: למה זה סותר?
יוסי כץ: חבר-הכנסת בני אלון, אני ער להוראת ההסכם הקואליציוני.
בנימין אלון: אני מדבר רק מבחינת לוח הזמנים.
יוסי כץ: אני אסביר לך מהו לוח הזמנים.
יוסי כץ: אני הגעתי לסיכום עם חבר-הכנסת הפרופ' אמנון רובינשטיין, שהיום הוא עדיין יושב-ראש ועדת החוקה, חוק ומשפט, שביום שני או שלישי אנחנו נתאם את הטכס בוועדת החוקה.
יוסי כץ: מי בעד מינויו של חבר-הכנסת אופיר פינס-פז כיושב-ראש ועדת החוקה?
יוסי כץ: בעד - רוב נגד - אין ההמלצה למנות את חבר-הכנסת א' פינס-פז כיושב-ראש ועדת החוקה, חוק ומשפט, נתקבלה.
יוסי כץ: הסעיף הבא הוא המלצה למנות את חבר-הכנסת צבי הנדל כיושב-ראש ועדת העלייה, הקליטה והתפוצות.
אופיר פינס-פז: איפה חבר-הכנסת הנדל?
משה גפני: הוא לא חייב להיות פה.
משה גפני: הוא בוועדת הכספים.
משה גפני: אמרתי לו שאני אייצג אותו.
יוסי כץ: חבר-הכנסת צבי הנדל מחליף את חברת-הכנסת נעמי בלומנטל, שנבחרה לסגנית שר התשתיות הלאומיות.
יוסי כץ: בעד - רוב נגד - אין ההמלצה למנות את חבר-הכנסת צ' הנדל כיושב-ראש ועדת העלייה, הקליטה והתפוצות, נתקבלה.
יוסי כץ: אנחנו מברכים.
יוסי כץ: אבקש ממנהלת הוועדה לתאם עם מנהלי הוועדות את מועד הצגת ההמלצה של ועדת הכנסת.
בנימין אלון: בענין הסעיף הזה הייתי רוצה שהנוסח הרשמי יהיה שהוועדה, כמו שהיא אמורה לעשות, ממליצה כך וכך, נקודה.
בנימין אלון: הזמנים ושאר הדברים ייקבעו בוועדה, כשזה יגיע לשם.
בנימין אלון: דבר שני.
בנימין אלון: הזכרת שיש הסכם קואליציוני, שהמינוי הוא ברוטציה.
בנימין אלון: אם כך, כשוועדת הכנסת ממליצה, למה שהיא לא תמליץ לזמן מסוים?
יוסי כץ: אין לה אפשרות חוקית.
יוסי כץ: לכן הסכמתי לשמוע דברים שנוגעים לשבועיים.
יוסי כץ: ועדת הכנסת ממליצה.
יוסי כץ: הסדרים שייעשו הם הסדרים שייעשו בוועדות.
משה גפני: אני רוצה לברך על החלטת ועדת הכנסת למנות את חבר-הכנסת רובינשטיין כיושב-ראש הוועדה לענייני ביקורת המדינה.
יוסי כץ: תשאיר את הברכות לסעיף הבא, כי הסעיף הבא מבחינתי הוא הרבה יותר מרגש.
משה גפני: רציתי להגיד כמה מלים טובות על חבר-הכנסת אופיר פינס-פז ולא נותנים לי.
משה גפני: המלצה למינוי סגן ליושב-ראש הכנסת – בקשת יושב-ראש סיעת
יוסי כץ: הסעיף הבא נוגע להמלצה של הוועדה לענייני ביקורת המדינה שצריכה לעלות בפני מליאת הכנסת להצבעה, והיא למנות את פרופ' מיכאל נודלמן כסגן יושב-ראש הכנסת.
שאול יהלום: במקום מי?
יוסי כץ: במקום חבר-הכנסת רחבעם זאבי שנבחר לשר, על-פי פנייה של סיעת האיחוד הלאומי-ישראל ביתנו.
יוסי כץ: אני חייב להגיד לכם, כשקראתי את קורות החיים של חבר-הכנסת נודלמן, התרגשתי במידה רבה, משום שמדובר באדם שנולד באוקראינה ועלה ארצה ב-1991.
יוסי כץ: הוא פרופ' לכלכלה שיש לו רקורד מרשים בתחום המקצועי, והוא חבר הכנסת כבר מ-1996, חמש שנים אחרי שהוא עלה לארץ.
יוסי כץ: לפי דעתי זה דבר מאד מרגש ואני חושב שכל הכנסת צריכה להתגאות בכך שאדם כזה ייבחר כסגן יושב-ראש הכנסת.
יוסי כץ: יש לך מה להוסיף, חבר-הכנסת בני אלון?
יוסי כץ: כי הפנייה היתה שלך.
בנימין אלון: יש לי רק להוסיף משפט אחד.
בנימין אלון: זה חלק מהחלטות ועדת הכנסת שהושגו בהסכמה עם חבר-הכנסת אופיר פינס-פז ועם ראובן ריבלין בתארם אז.
בנימין אלון: עכשיו משחבר-הכנסת רחבעם זאבי, שהיה סגן יושב-ראש הכנסת, נתמנה לשר, ביקשנו למנות חבר מסיעת האיחוד הלאומי-ישראל ביתנו לתפקיד הזה.
בנימין אלון: אחת ההסכמות היתה מינוי בוועדת הפנים.
בנימין אלון: לא שזה חשוב כל-כך, אבל זה רשום בפרוטוקולים.
בנימין אלון: אנחנו מאד מבקשים, אם אפשר, לממש את זה עכשיו.
יוסי כץ: אני לא מכיר את הנושא.
יוסי כץ: אני מבקש לפנות אלי בנפרד.
יוסי כץ: מי בעד ההמלצה לבחירתו של חבר-הכנסת נודלמן כסגן יושב-ראש הכנסת?
יוסי כץ: בעד - רוב נגד - אין ההמלצה למנות את חבר-הכנסת מ' נודלמן לסגן יושב-ראש הכנסת נתקבלה.
יוסי כץ: בקשת יושב-ראש ועדת החוקה, חוק ומשפט למיזוג הצעות חוק
יוסי כץ: יושב-ראש ועדת החוקה, חוק ומשפט פנה אלי וביקש למזג שתי הצעות חוק.